**KGJK, nr. 159/2016**

**20 dhjetor 2016**

KËSHILLI GJYQËSOR I KOSOVËS, (KGJK) në bazë të nenit 103, paragrafi 5, nenit 108 të Kushtetutës së Republikës së Kosovës, nenit 4 paragrafi 1 pika 1.7, dhe nenit 22 të Ligjit nr. 03/L-223 për Këshillin Gjyqësor të Kosovës, nenit 2, paragrafi 3 të Ligjit Nr.05/L-033 për Ndryshimin dhe Plotësimin e Ligjit Nr.03/L-223 për Këshillin Gjyqësor të Kosovës, dhe në bazë të Rregullores Nr.09/2016 për Procedurat e Zgjedhjes, Emërimit, Vlerësimit, Pezullimit dhe Shkarkimit të Kryetarëve të Gjykatave dhe Gjyqtarëve Mbikëqyrës, të ndryshuar dhe plotësuar me Rregulloren 14/2016 dhe Rregulloren 17/2016, si dhe Rregullores mbi Organizmin dhe Veprimtarinë e Brendshme të Këshillit Gjyqësor të Kosovës, në mbledhjen e169-të, të mbajtur me 20 dhjetor 2016, nxjerr këtë:

**V E N D I M**

1. Z. Bashkim Hyseni, emërohet kryetar i Gjykatës Themelore në Ferizaj.
2. Mandati i z.Bashkim Hysenit, kryetar i Gjykatës Themelore në Ferizaj është katër (4) vite.
3. Vendimi hyn në fuqi me 1 janar 2017.

**A r s y e t i m**

Këshilli Gjyqësor i Kosovës më datë 04 nëntor 2016 ka shpallur konkursin për kryetar të Gjykatës Themelore në Ferizaj. Për këtë pozitë kanë konkurruar dy (2) gjyqtarë të Gjykatës Themelore në Ferizaj.

Më datë 14 dhjetor 2016 kandidatë për pozitën e kryetarit të Gjykatës Themelore në Ferizaj janë ftuar në intervistë ku kanë marrë pjesë kandidatët që kanë aplikuar.

Komisioni për Vlerësimin e kandidatëve për pozitën e kryetarit të Gjykatës Themelore në Ferizaj pas mbajtjes së intervistës vjen në përfundim se z.Bashkim Hyseni, kryetar i Gjykatës Themelore në Prishtinë renditet i pari në listën e kandidatëve për kryetar të kësaj gjykate.

Këshilli Gjyqësor i Kosovës në mbledhjen e mbajtur më datë 20 dhjetor 2016 pas votimit të fshehtë më dhjetë (10) vota për dhe një (1) votë abstenim, emëron z. Bashkim Hysenin kryetar të Gjykatës Themelore në Ferizaj.

Andaj, duke u bazuar si në thëniet e sipërpërmendura u vendos si në dispozitiv të këtij vendimi.

Nehat Idrizi,

Kryesues

Këshilli Gjyqësor i Kosovës

*Kopje e vendimit i dërgohet:*

* *Bashkim Hyseni, kryetar, GjTh Ferizaj*
* *Kryetarit të Gjykatës Supreme*
* *Kryetarit të Gjykatës së Apelit*
* *Degëve të kësaj gjykate në Kaçanik dhe Shtërpcë*
* *Sekretariatit të KGJK-së*
* *Arkivit*